بچکند گال
( فیمینسٹانی دلگوش ءَ )
مجید عاجز
میکپ ئِے مرچاں نہ پُجّنت چَلّیں دیم ءَ چُونّ جنت
کیسّگ ءَ دانکے نہ داریت چادر ءَ سابونّ جنت
باریں یو این او کدی اے نیمگ ءَ دلگوش دنت
لاگریں مرد ءَ وتی پزّوریں گنجاتونّ جنت
بزّگیں مردانی ھَکّانی گَلے پیسکگ نہ کنت
گزّی ءَ گْراناز ٹِیپیت ، شمبے ءَ ھاتونّ جنت
ہر کُجا گَردیت سِلاہ بند اِنت گوں تُوسکیں سینڈلاں
انسگ ءُ بیلڑ پہ نازے مرچاں نازاتونّ جنت
اے وڑیں مردانی عاجز درد ناک اِنت داستان
چار زالانی اشاں کہ ھوری ءَ پَلٹونّ جنت